Public procurement notice: Contract Notice
Published: 2024-01-19
Region: DK011
Contract type: Services
Procedure: Negotiated with prior call for competition
CPV classification: 71000000 | 71200000 | 71210000 | 71240000 | 71241000
Estimated value: 100000000 DKK
Submission deadline: 2024-02-21
Award criteria: quality, price

Technical requirements: Ubetalt forfalden gæld til det offentlige på 100.000 kr eller derover.Se også afsnit 2.1.4 Generelle oplysninger
Udbudsloven §134a er gældende:
§134a:
"En ordregiver skal udelukke en ansøger eller tilbudsgiver fra deltagelse i en udbudsprocedure, hvis ansøgeren eller tilbudsgiveren er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt WTO’s Government Procurement Agreement eller øvrige handelsaftaler, der forpligter Danmark til at åbne markedet for offentlige kontrakter for tilbudsgivere etableret i det pågældende land.
Stk. 2 § 135, stk. 6, finder tilsvarende anvendelse på situationer omfattet af stk. 1."
Byggeledelse i forbindelse med restaurering og renovering af Danmarks Nationalbank, udbudt som udbud med forhandling.
Nationalbankens ikoniske hovedsæde beliggende Havnegade 5 i København skal over en længere årrække gennemgå en omfattende og nødvendig restaurering og renovering som skal sikre fredningsværdierne og bringe bygningen op til et nutidigt arbejdsmiljø. 
Danmarks Nationalbank (bygherre, herefter Nationalbanken) ønsker at finde et dedikeret, kompetent og fagligt tungt byggeledelseshold som kan bistå ved udførelsen. Nationalbanken ønsker at skabe en god samarbejdskultur i projektet og lægger vægt på at alle parter indgår i en fælles samarbejdsaftale.
Ved sammensætning af organisationen er det vigtigt, at der både er fokus på de faglige og personlige kompetencer og det organisatoriske samarbejde via mandatfordeling og samarbejde, beslutningsprocesser, arbejdsdeling, intern sparring, håndtering af økonomiske interesser og forretningsfokus. Det samlede fokus skal altså rettes mod at sikre robusthed, fleksibilitet og åbenhed i samarbejdet. 
Ved udbuddet af Byggeledelse lægges vægt på at finde de rigtige personer til at bistå med byggeledelse i projektet. For mere orientering om projektets målsætninger og værdier henvises til bilag 4 Projektintroduktion.
Restaurerings- og renoveringsprojektet (herefter RoR-projektet) er opdelt i tre delprojekter, som hver udbydes i flere etaper/ entrepriser:
•	DN100 Indvendige arbejder inkl. DN101 Fremskudte arbejder for DN100 og DN104 Interim
•	DN200 Udvendige arbejder samt DN102 Fremskudte arbejder etape 3 for DN200
•	DN300 Opdriftssikring samt DN103 Fremskudte arbejder for DN300
Med dette udbud ønsker Nationalbanken at indgå en rammeaftale om Byggeledelse på de vilkår der fremgår af det samlede udbudsmateriale.
Udvælgelse og prækvalifikation tager afsæt i ansøgernes vedlagte uddannelsesmæssige og faglige kvalifikationer for de 4 nøglemedarbejdere nævnt nedenfor og som skal udføre aftalen, hvis ansøgeren vinder udbuddet. 
For hver enkelt nøglemedarbejder ønskes oplysninger om:
•	Navn, titel og kontaktoplysninger 
•	Uddannelsesmæssige kvalifikationer 
•	Faglige kvalifikationer, herunder konkrete projekterfaringer
Der skal afleveres oplysninger om nøglemedarbejdere der varetager følgende roller:
•	Koordinerende byggeleder (aftaleansvarlig)
•	Produktionschef
•	Byggeleder DN100 (tekniske fag)
•	Byggeleder DN200 (udvendige arbejder)
Nationalbanken vil udvælge 3 ansøgere, der vil blive opfordret til at afgive indledende tilbud samt til at deltage i forhandlingsfasen. 
Hvis Nationalbanken modtager flere end 3 konditionsmæssige ansøgninger, vil Nationalbanken foretage en udvælgelse blandt de egnede ansøgere. Udvælgelsen af ansøgere vil ske på baggrund af en samlet vurdering af relevansen af nøglemedarbejdernes uddannelsesmæssige og faglige kvalifikationer i forhold til den udbudte opgave således at ansøgerne med de mest relevante kvalifikationer udvælges.
Det vil vægte positivt i hvor høj grad nøglepersonerne dokumenterer indgående erfaring med Byggeledelse af projekter med centrale elementer af sammenlignelig karakter herunder
-	omfang og kompleksitet, 
-	omsætning og tidsmæssig udstrækning 
-	udført i en bymæssig kontekst med særlige forhold omkring logistik og plads
-	kvalitetsniveau, (krav til finish og detaljer)
Hvert CV vil blive vurderet på ovenstående kriterier.
Der vil også blive lagt vægt på om den koordinerende byggeleder og produktionschefen har mere end 15 års erfaring med opgaver, der har indeholdt elementer, der matcher dette projekt. 
De tre ansøgere, der udvælges, er de ansøgere, der samlet set har afleveret de 4 CVér der er mest relevante i forhold til ovenstående.
Klage over ikke at være blevet prækvalificeret skal være indgivet til Klagenævnet for Udbud
inden 20 kalenderdage fra dagen efter afsendelse af en underretning til de berørte ansøgere
om, hvem der er blevet udvalgt, jf. udbudslovens § 171, stk. 2, eller klagenævnslovens § 2, stk.
1, nr. 1, når underretningen er ledsaget af en begrundelse for beslutningen.
I andre situationer skal klage over udbud være indgivet til Klagenævnet for Udbud inden 45 kalenderdage efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. klagenævnslovens § 6, stk. 4. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. klagenævnslovens § 12, stk. 1.
Klagefristen for rammeaftaler er 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.